recursal/SuperWikiNEXT-32B huggingface dataset:
பச்சை நிறப் பரப்பு [{\displaystyle 2(BD^{2})} ] + ஊதா நிறப் பரப்பு [{\displaystyle 2(AD^{2})} ]= சிவப்பு நிறப் பரப்பு [ {\displaystyle AB^{2}+AC^{2}} ] 
வடிவவியலில், **அப்பொலோனியசின் தேற்றம்** என்பது ஒரு முக்கோணத்தின் பக்க நடுக்கோட்டின் நீளத்துக்கும், அம் முக்கோணத்தின் பக்கங்களுக்கும் இடையே உள்ள நீளத் தொடர்பைக் கூறும் ஓர் உண்மை. குறிப்பாக, *ABC* என்பதை ஒரு முக்கோணமாகக் கொண்டால், அதன் ஒரு பக்க நடுக்கோட்டை *AD* என்று குறித்தால், இத்தேற்றம் கூறும் உண்மை:

{\displaystyle AB^{2}+AC^{2}=2(AD^{2}+BD^{2})\,} என்பதாகும்.
இது இசுட்டூவர்ட்டுத் தேற்றத்தின் ஒரு தனிக்கிளை வகை ஆகும். இம்முக்கோணம், இருசமபக்க முக்கோணமாக இருந்தால், இத்தேற்றம் பித்தேகோரசின் தேற்றமாக மாறுகின்றது. ஏனெனில் நடுக்கோடு செங்குத்துக் கோடு ஆகிவிடும். ஓர் இணை நாற்கரத்தின் மூலைவிட்டங்கள் ஒன்றை ஒன்று சமமாக வெட்டும் என்பதால், இத் தேற்றமானது, இணை நாற்கரத்தின் விதிக்கு ஈடாகின்றது.

இத்தேற்றத்தின் பெயர் கிரேக்க நாட்டின் பெர்கா (Perga) என்னும் இடத்தில் இருந்து வந்த அப்பொலோனியசு என்பவரின் பெயரால் அறியப்படுகின்றது.

நிறுவல்
-------

அப்பொலோனிசுத் தேற்றத்தின் நிறுவல்
இந்தத் தேற்றத்தை இசுட்டுவர்டு தேற்றத்தின் தனிக்கூறுகளின் ஒன்றாக நிறுவமுடியும், அல்லது திசையன்களைக் கொண்டு நிறுவமுடியும் (காண்க: இணை நாற்கரத்தின் விதி). அடுத்து வருவது, அப்படியான அடிப்படையில் இல்லாமல் கோசைன் விதியைக் கொண்டு நிறுவுவது ஆகும்

ஒரு முக்கோணத்தின் மூன்று பக்கங்களாக *a*, *b*, *c* என்பன இருக்கட்டும். அதன் *a* என்னும் பக்கத்தின் நடுப்புள்ளிக்கு வரையும் நடுக்கோடு *d* என்பதாக இருக்கட்டும். அடுத்து, *m* என்பது நடுக்கோட்டால் சமமாக பிரிக்கப்பட்ட *a* என்பதின் நீளமாகட்டும். எனவே *m* என்பது *a* யின் சரிபாதி ஆகும். பக்கம் *a*வுக்கும் *d* யுக்கும் இடையே உள்ள ஒரு பக்கக் கோணம் θ ("தீட்டா") என்றும், மறுபக்கக் கோணம் θ′ என்றுமாக இருக்கட்டும். அதாவது *b* இருக்கும் பக்கத்தில் உள்ள கோணம் θ என்றும், *c* பக்கம் உள்ள கோணம் θ′ என்றுமாக இருக்கட்டும். அதாவது θ′ என்பது, θ என்னும் கோணத்தின் 180°-துணைக்கோணம். எனவே cos θ′ = −cos θ. கோணங்கள் θ, θ′ ஆகியவற்றுக்கான கோசைன் விதிப் படி

{\displaystyle {\begin{aligned}b^{2}&=m^{2}+d^{2}-2dm\cos \theta \\c^{2}&=m^{2}+d^{2}-2dm\cos \theta '\\&=m^{2}+d^{2}+2dm\cos \theta .\,\end{aligned}}}
இவற்றைக் கூட்டினால், கிடைப்பது: 

{\displaystyle b^{2}+c^{2}=2m^{2}+2d^{2}\,}
இதுவே நிறுவவேண்டிய சமன்பாடு.

இவற்றையும் பார்கக்வும்
----------------------

* இசுட்டூவர்ட்டின் தேற்றம்

மேற்கோள்களும் அடிக்குறிப்புகளும்
--------------------------------

1. ↑  "Godfrey & Siddons"ஐப் பின்பற்றி

* Godfrey, Charles; Siddons, Arthur Warry (1908). *Modern Geometry*. University Press. பக். 20. .
* *Apollonius Theorem* at PlanetMath.
**சனாவுல்லா பட்** ( *Sanaullah Bhat*;14 நவம்பர் 1922 - 25 நவம்பர் 2009), **கவாஜா சனாவுல்லா பட்** என்றும் அழைக்கப்படும் இவர்,  ஒரு இந்திய பத்திரிகையாளரும், எழுத்தாளரும் உருது மொழியின் கட்டுரையாளரும் ஆவார். இவர் ஜம்மு மற்றும் காஷ்மீரில் *டெய்லி அஃப்தாப்* என்ற நாளிதழைத் தொடங்கி அதன் நிறுவன ஆசிரியராக பணியாற்றினார். காஷ்மீரில் பத்திரிகையின் முன்னோடியாகவும் தந்தையாகவும் அறியப்படுகிறார். *அஹ்த் நமா-யி காஷ்மீர்* உள்ளிட்ட புத்தகங்களை எழுதியுள்ளார்.

வாழ்க்கை மற்றும் தொழில்
-----------------------

சனாவுல்லா பட் 14 நவம்பர் 1922 இல் பிறந்தார் 1952 ஆம் ஆண்டு ஆசாத் காஷ்மீரில் இருந்து *காஷ்மீர்* என்ற வாராந்திர செய்தித்தாளை வெளிட்டு தனது பத்திரிகை வாழ்க்கையைத் தொடங்கினார். 1957 ஆம் ஆண்டில், இவர் *அஃப்தாப்*,  என்ற தினசரி உருது மொழி செய்தித்தாளில் *கிசர் சோச்தா ஹை வுலர் கே கினாரே* என்ற தலைப்பில் கட்டுரைகளை வெளியிடத் தொடங்கினார். 1965 இல் இந்தியாவின் செய்தித்தாள்களின் பதிவாளரிடம் செய்தித்தாளைப் பதிவுசெய்தார். ஜம்மு மற்றும் காஷ்மீரில் மாற்று அச்சடிப்பு தொழில்நுட்பத்தைப் பயன்படுத்திய முதல் நபர் ஆவார்.  

சனாவுல்லா 40 ஆண்டுகளுக்கும் மேலாக *அஃப்தாப்*பை தொகுத்து வந்தார். மேலும் ஜம்மு மற்றும் காஷ்மீரில் புகைப்பட ஊடகவியலை அறிமுகப்படுத்தினார். இவர் காஷ்மீரில் பத்திரிகைகளின் தந்தை என்று வர்ணிக்கப்படுகிறார். 25 நவம்பர் 2022 அன்று, இவருக்கு அஞ்சலி செலுத்தும் போது, பாரூக் அப்துல்லா, "பட் புறநிலை இதழியலில் அர்ப்பணிப்புடன் இருந்தார். மேலும் இவர் செய்தித்தாள்களின் தெரு விற்பனையை அறிமுகப்படுத்தியவர்" என்று கூறினார். அதே நேரத்தில், ஜம்மு-காஷ்மீர் முன்னாள் முதல்வர் உமர் அப்துல்லா, காஷ்மீரில் பத்திரிகையின் முன்னோடி என்று இவரை விவரித்தார். 1975 இல், பட் காஷ்மீர் பத்திரிக்கைச் சங்கத்தின் முதல் தலைவராக தேர்ந்தெடுக்கப்பட்டார்.

இறப்பு
------

சனாவுல்லா பட் 25 நவம்பர் 2009 அன்று சிறிநகரின் சௌராவில் உள்ள ஷெர்-இ-காஷ்மீர் மருத்துவ அறிவியல் நிறுவனத்தில் இறந்தார்.

வெளியீடுகள்
-----------

இவரது படைப்புகளில் பின்வருவன அடங்கும்:

சான்றுகள்
---------

1. ↑  "Khawaja Sonaullah Bhat passes away in Srinagar". *Indian Express*. 25 November 2009. .
2. 1 2 3  "Khawaja Sonaullah Bhat passes away in Srinagar". *Indian Express*. 25 November 2009. .
3. ↑  Showkat, Nayeem (October–December 2020). "Mapping the Mediasphere in Jammu & Kashmir". *SAGE Open* **10**: 4. doi:10.1177/2158244020968076.
4. ↑  "Baṭ, S̲anāʼullāh 1922-". WorldCat. 23 January 2023 அன்று பார்க்கப்பட்டது.

மேலும் படிக்க
-------------

* The founder of "Aftab", Khwajah Saheb
டாக்கா விமான நிலைய இரயில் நிலையம்.
**விமான நிலைய ரயில் நிலையம்** (**Airport railway station)** வங்காளதேசத்தின் தலைநகரான டாக்காவில் உள்ள ஓர் இரயில் நிலையமாகும்.  பிமான் பந்தர் ரயில் நிலையம் என்ற பெயராலும் இது அழைக்கப்படுகிறது. அசுரத் சாச்சலால் பன்னாட்டு விமான நிலையத்திற்கு எதிரே அமைந்துள்ள இதை விமான நிலைய சாலையில் மூலம் அணுகலாம்.

கண்ணோட்டம்
----------

கமலாபூர் ரயில் நிலையத்திற்குப் பிறகு டாக்காவில் இரயில்களுக்கான இரண்டாவது நிறுத்தம் இதுவாகும். இந்தியாவிலிருந்தும் உள்நாட்டில் நோகாலி, சில்கெட்டு, ராச்சாகி, சிட்டகாங்கு, கொமிலா மற்றும் பல முக்கிய நகரங்கள் மற்றும் நகரங்களில் இருந்தும் இரயில்கள் இங்கு வருகின்றன. இந்நிலையம் இரட்டை பாதைகள் கொண்டதாகும். இது குறுகிய மற்றும் அகலப் பாதை வகை இரண்டும் இங்கு உள்ளன. ராச்சாகி, குல்னாவிலிருந்து வரும் வண்டிகளும் மைத்ரீ விரைவுவண்டி போன்ற அகலப் பாதை இரயில்கள் இந்த நிலையத்தில் எளிதாக நிறுத்த முடியும். மேலும் விமான நிலைய இரயில் நிலையம் இரண்டு தளங்களைக் கொண்டுள்ளது .

2014 ஆம் ஆண்டில் இரயில்வே அதிகாரிகள் வாகன நிறுத்துமிடத்தில் சட்டவிரோதமாக கட்டப்பட்ட கட்டமைப்புகளை இடிப்பதற்கான நடவடிக்கைகளை மேற்கொண்டனர்.

மேற்கோள்கள்
-----------

1. ↑  "4 hurt as shed over Dhaka Airport Railway Station platform collapses" (in en). *The Daily Star*. 2017-08-31. .
2. ↑  "Structures evicted along cantonment rail tracks". *Dhaka Tribune*. 2014-09-23. .

புற இணைப்புகள்
--------------

* பொதுவகத்தில் Airport railway station, Dhaka தொடர்பாக ஊடகக் கோப்புகள் உள்ளன.
**கன்னியாக்குறிச்சி** (*Kanniyakurichi*) என்பது இந்தியாவின் தமிழ்நாட்டில் தஞ்சாவூர் மாவட்டம், பட்டுக்கோட்டை வட்டத்தில் அமைந்துள்ள ஒரு கிராமம் ஆகும்.

மக்கள்தொகை
----------

2011 மக்கள்தொகை கணக்கெடுப்பின்படி, கன்னியாக்குறிச்சி கிராமத்தில் 1082 பேர் உள்ளனர், இதில் 522 பேர் ஆண்கள் மற்றும் 560 பேர் பெண்கள்.

கன்னியாக்குறிச்சி கிராமத்தில் 0-6 வயதுடைய குழந்தைகளின் மக்கள் தொகை 115 ஆகும், இது கிராமத்தின் மொத்த மக்கள் தொகையில் 10.63% ஆகும். கன்னியாக்குறிச்சி கிராமத்தின் சராசரி பாலின விகிதம் 1073 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி கன்னியாக்குறிச்சிக்கான குழந்தை பாலின விகிதம் 983 ஆகும், இது தமிழ்நாட்டின் சராசரியான 943 ஐ விட அதிகம்.

2011 ஆம் ஆண்டில், கன்னியாக்குறிச்சி கிராமத்தின் எழுத்தறிவு விகிதம் 81.49% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விட அதிகம். கன்னியாக்குறிச்சியில் ஆண்களின் எழுத்தறிவு விகிதம் 87.07% ஆகவும், பெண்களின் எழுத்தறிவு விகிதம் 76.34% ஆகவும் உள்ளது.

மேற்கோள்கள்
-----------

1. ↑  "Kaniyakurichi Village Population - Pattukkottai - Thanjavur, Tamil Nadu". *www.census2011.co.in*. 2022-08-30 அன்று பார்க்கப்பட்டது.
கலவியற்ற இனப்பெருக்கம் மூலம் எல்லா பெண் *நியூ மெக்சிக்கன் பல்லிகளும்* (மத்தியில்), கன்னிப்பிறப்பு மூலம் இனப்பெருக்கம் செய்கின்றன.
**கன்னிப்பிறப்பு** அல்லது **தன் கருவுறுதல்** (*Parthenogenesis*) எனப்படுவது கருக்கட்டல் நிகழாமல் முளையமாக மாறி, வளர்ச்சியடையும் கலவியற்ற இனப்பெருக்க வடிவமாகும். விலங்குகளில் கன்னிப்பிறப்பு என்பது இனப்பெருக்கமற்ற முட்டைக்கருவில் இருந்து முளைய வளருதலையும், இனக்கலப்பிலா படிமுறையையும் குறிக்கும்.

கன்னிப்பிறப்பு இயற்கையாக பல தாவரங்களிலும் முதுகெலும்பிலிகளில் உருளைப்புழு, நீர்த்தெள்ளு, சில தேள்கள், செடிப்பேன்கள், சில அந்தோபிலாக்கள்,சில குளவி இனங்கள் மற்றும் முதுகெலும்பிகளான சில மீன் இனங்கள், நீர்நில வாழ்வன, ஊர்வன மற்றும் மிக அரிதாகச் சில பறவைகளில் காணப்படுகின்றன.

பெரும்பாலான உயிரினங்களில் ஒரு ஆண் உயிரணுவும், பெண் சினை முட்டையும் சேர்ந்து கரு உருவாகுகிறது. ஆண், பெண் உயிரணுக்கள் ஒன்றாக இணைந்து ஒரு கரு வளச்சியடைவைதன் மூலம் தான் புதிதாக ஓர் உயிரி ஜணிக்க முடியும். இதில் ஆண் உயிரினத்தின் துணையின்றிப் பெண் உயிரினமே கரு உருவாக்குவதை **தன்கருவுறுவாதல்** என்பர். உதாரணமாக குருட்டுப் பாம்பு எனும் புழுப் பாம்பு (Worm Snake) இனத்தில் ஆணே கிடையாது. பெண் மட்டும்தான் உள்ளது. பெண் பாம்பே தானாகக் கருவை உருவாக்கிக்கொள்ளும்.

மேலும் ஊர்வன வகைகளில் பெரும்பாலும் ஒருமுறை ஆணுடன் இணை சேர்ந்துவிட்டது என்றால் தங்களின் கருப்பாதையில் உள்ள குழாயில் விந்தணுக்களை நீண்ட காலம் சேகரித்து வைத்துக்கொள்ளும். தனக்குச் சாதகமான சூழல் வரும்போது கருசேர்ந்து முட்டைகளிட்டோ, குட்டிகள் ஈன்றோ புதிய உயிரை உருவாக்கும். ஊர்வனவற்றில் இது மிகவும் இயல்பானது. மேலும் தன் கருவுறுவாதல் எறும்புகள், குளவிகள், தேனீக்கள் போன்ற முதுகெலும்பு அற்ற உயிரினங்களில் இது இயல்பாக உள்ளது.

இதனையும் பார்க்க
----------------

* கன்னிக் கனியமாதல்
* கலவியற்ற இனப்பெருக்கம்

மேற்கோள்கள்
-----------

1. ↑  "Female Sharks Can Reproduce Alone, Researchers Find", Washington Post, Wednesday, May 23, 2007; Page A02
2. ↑  Halliday, Tim R.; Kraig Adler (eds.) (1986). *Reptiles & Amphibians*. Torstar Books. பக். 101. பன்னாட்டுத் தரப்புத்தக எண்:0-920269-81-8. .
3. ↑  Walker, Brian (2010-11-11). "Scientists discover unknown lizard species at lunch buffet". *CNN*.. பார்த்த நாள்: 2010-11-11.
4. ↑  Savage, Thomas F. (September 12, 2005). "A Guide to the Recognition of Parthenogenesis in Incubated Turkey Eggs". *Oregon State University*. 2019-02-20 அன்று மூலம் பரணிடப்பட்டது. 2006-10-11 அன்று பார்க்கப்பட்டது.

வெளி இணைப்புகள்
---------------

* ஆண் துணை இல்லாமல் தனக்குத்தானே கர்ப்பமான பெண் முதலை- இது எப்படி சாத்தியமானது?
14 ஆம் நூற்றாண்டின் இரண்டாம் காலண்டுப் பகுதியைச் சேர்ந்த, மத்திய தரைக் கடல் பகுதியின் வழிகாணல் வரைபடம். காங்கிரசு நூலகத்திலுள்ள நிலப்படங்களில் மிகப் பழைய மூலப் படி இதுவாகும்.
**நிலப்படவரைவியல்** என்பது, நிலப்படங்கள் தயாரிப்பது தொடர்பான ஆய்வு மற்றும் செயற்பாடுகளுக்கான துறையைக் குறிக்கும். முற்காலத்தில் நிலப்படங்கள் பேனாக்களையும், காகிதங்களையும் பயன்படுத்தியே தயாரிக்கப்பட்டன,ஆனால் கணினித்துறையின் வளர்ச்சியுடன் நிலப்படவரைவியலில் புரட்சிகரமான மாற்றங்கள் ஏற்பட்டுள்ளன. தற்காலத்தில் வணிகத்தரம் கொண்ட நிலப்படங்கள் பெரும்பாலும் நிலப்படம்வரையும் மென்பொருட்கள் மூலமே உருவாக்கப்படுகின்றன. இவை, கணினி உதவி வரைதல் (CAD) மென்பொருள், புவியியல் தகவல் முறைமை (GIS), சிறப்பு நிலப்பட வரைதல் மென்பொருள் ஆகிய வகைகளுள் ஒன்றைச் சேர்ந்தவையாக இருக்கின்றன.

நிலப்படங்கள், இடஞ்சார் தரவுகளுக்கான கட்புலன் கருவிகளாக (visualization tools) இருக்கின்றன. இடஞ்சார் தரவுகள், அளத்தல் மூலம் பெறப்பட்டுத் தகவல்தளங்களில் சேமிக்கப்படலாம். இவற்றைப் பின்னர் பல்வேறுபட்ட நோக்கங்களுக்காக அங்கிருந்து பெற்றுக்கொள்ளமுடியும். இந்தத் துறையின் இன்றைய போக்கு, முன்னைய *அனலாக்* முறையிலிருந்து, கூடிய இயங்கியல் தன்மைகள் கொண்டதும், ஊடுதொடர்பாடல் வசதிகளை வழங்கக்கூடியதும், *எண்ணிம* முறைகள் மூலம் கட்டுப்படுத்தக்கூடியதுமான வழிமுறைகளை நோக்கிச் செல்கின்றது.

உலகம் அளக்கப்படக் கூடியது மற்றும் அதன்மூலம், நம்பத்தகுந்தவகையில் மெய்யான உலகைப் பிரதிநிதித்துவப் படுத்தலாம் என்ற கருத்துக்களின் அடிப்படையிலேயே நிலப்படவரைவியல் வழிமுறைகள் தங்கியுள்ளன. நிலப்பட ஆக்கம், உயர்தரத்திலான திறமைகளையும், மனப்பாங்கையும் வேண்டிநிற்கிறது. புவியியல் தோற்றப்பாடுகள் தொடர்பான குறியீடுகளின் பயன்பாட்டிலும், குறுக்கப்பட்ட அளவில், பண்பியல் அடிப்படையில் உலகைப் பார்த்துச் செயல்படுவதிலும் இவ்வாறான திறமைகள் தேவைப்படுகின்றன.
இந்தியா போன்ற பல விவசாயத்தை தமது அடிப்படை வாழ்வியலாகவும் பொருளாதார வழிமுறையாகவும் கொண்டிருக்கும் பல நாடுகளில் வறுமைக்கு ஒரு முக்கிய காரணம் சிறு விவசாயிகளுக்கு அல்லது ஏழைகளுக்கு நில உரிமை இல்லாதாகும். நாட்டு நிலங்களை தகுந்த பொறுப்பான முறையில் ஏழை நாடற்ற விவசாயிகளுக்கு பங்கீட்டு வழங்குவதன் மூலம் ஏழைகளின் வாழ்க்கைத் தரத்தையும் பொருளாதாரத்தையும் உயர்த்தலாம் என்று நடைமுறையில் பிரேசில், பொலிவியா ஆகிய நாடுகளிலும் கேரளம், மேற்கு வங்காளம் ஆகிய இந்திய மாநிலங்களிலும் அறியப்பட்டுள்ளது. இத்தகைய அரச நடவடிக்கையையே **நிலச்சீர்திருத்தம்** சுட்டி நிற்கின்றது.

இவற்றையும் பார்க்க
------------------

* தமிழ்நாட்டில் நிலச்சீர்திருத்தம்

ஆதாரங்கள்
---------

* Land Reforms in India : Vol. 9: Tamil Nadu: An Unfinished Task/edited by M. Thangaraj. New Delhi, Sage, 2003, 307 p. tables, $34 (Vol. IX). ISBN 81-7829-266-1.  பரணிடப்பட்டது 2008-06-13 at the வந்தவழி இயந்திரம்

வெளி இணைப்புகள்
---------------

* பரணிடப்பட்டது 2006-07-05 at the வந்தவழி இயந்திரம் Reversing land reforms
* All the myths about Kerala
* பரணிடப்பட்டது 2006-11-15 at the வந்தவழி இயந்திரம் Land reforms in reverse? (in Tamil Nadu)
* LAND REFORMS AND COMPUTERISATION OF LAND RECORDS
* நிலத்திற்கான போராட்டம்
[*தொடர்பிழந்த இணைப்பு*]
* உலகமயமாகும் நிலச்சீர்திருத்த அரசியல்
**நிலநிரைக்கோடு** (இலங்கை வழக்கு: **நெட்டாங்கு**, தீர்க்க ரேகை *Longitude*) என்பது புவியின் மேற்பரப்பில் உள்ள ஒரு புள்ளியின் அமைவிடத்தை கிழக்கு-மேற்காக குறிப்பதற்காக புவி மேற்பரப்பில் வரையப்படுகின்ற கற்பனைக் கோடுகளுள் ஒன்றைக் குறிக்கும். இதனை நிலநெடுவரை, நில நீள்கோடு, தீர்க்கரேகை. புவி நெடுங்கோடு என்றும் அழைப்பர்

நுட்ப அடிப்படையில், இக் கோடுகள் கோண அளவீடாகப் பாகைகளில் குறிப்பிடப்படுகின்றன. இந்த அளவீடு பொதுவாக கிரேக்க எழுத்துரு *லாம்டா* (λ) மூலம் குறிப்பிடப்படுகிறது. ஒரே நிலநிரைக்கோடு அலகுள்ள புள்ளிகள் அனைத்தும் வட முனையத்திலிருந்து தென் முனையம் வரை செல்லும் ஒரே நேர்கோடில் அமைந்துள்ளன. வழமைப்படி, இவற்றில் முதன்மை நிரைக்கோடு எனப்படும் இங்கிலாந்தின் *கிரீன்விச்சில்* உள்ள *அரச வான் ஆய்வகம்* வழியே செல்லும் நிரைக்கோடு 0°ஐக் (சுழியப் பாகை) குறிக்கிறது. பிற இடங்களின் நிரைக்கோட்டு அலகு இந்த முதன்மை நிரைக்கோட்டிலிருந்து கிழக்கே அல்லது மேற்கே எத்தனை பாகைகள் தள்ளி உள்ளன என்பதைக் கொண்டு குறிப்பிடப்படுகின்றன. குறிப்பாக, முதன்மை நிரைக்கோடு அமைந்திருக்கும் தளத்திற்கும் வட,தென் முனையங்களோடு குறிப்பிட்ட இடம் அமைந்துள்ள தளத்திற்கும் இடையேயுள்ள கோணமாகும். கிழக்கு அல்லது மேற்கு என திசைக் குறிப்பிடப்படாத நிலையில் நேர்மறை அலகுகள் குறிப்பிடப்பட்டிருந்தால் அந்த இடம் முதன்மை நிரைக்கோட்டிற்கு கிழக்கே அமைந்துள்ளதாகவும் எதிர்மறை அலகுகள் மேற்கே அமைந்துள்ளதாகவும் எடுத்துக்கொள்ளப்படுகின்றன. இது ஓர் வலது கை குறிகாட்டு அமைப்பாக, முதன்மை நிரைக்கோட்டில் புவியின் மையத்திலிருந்து வலது கை கட்டைவிரல் வட முனையம் (*z* அச்சு) நோக்கியும் புவியின் மையத்திலிருந்து வலது கை சுட்டுவிரல் (ஆள்காட்டி விரல்) புவிமையக்கோட்டுடன் இணையாகவும் (*x* அச்சு) உள்ளது.

ஓர் நிரைக்கோட்டில் ஓரிடத்தின் வடக்கு-தெற்கு அமைவிடம் அந்த இடத்தின் நிலநடுக்கோட்டின் மூலம் குறிப்பிடப்படுகிறது. புவியிடங்காட்டி கருவிகள் இவற்றைக் காட்டும்.

வெளியிணைப்புகள்
---------------

**நிலநிரைக்கோடு** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* Resources for determining your latitude and longitude பரணிடப்பட்டது 2008-05-19 at the வந்தவழி இயந்திரம்
* IAU/IAG Working Group On Cartographic Coordinates and Rotational Elements of the Planets and Satellites பரணிடப்பட்டது 2020-05-12 at the வந்தவழி இயந்திரம்
* "Longitude forged": an essay exposing a hoax solution to the problem of calculating longitude, undetected in Dava Sobel's Longitude, from TLS, November 12, 2008.
**குருனெரைட்டு** (*Grunerite*) என்பது Fe7Si8O22(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆம்பிபோல் குழு கனிமங்கள் வகையைச் சேர்ந்த கனிமமாக இது வகைப்படுத்தப்படுகிறது. குருனெரைட்டு-கும்மிங்டோனைட்டு வரிசையில் இரும்பைக் கொண்டுள்ள இறுதி உறுப்பினராக குருனெரைட்டு கருதப்படுகிறது. இக்கனிமம் இழை வடிவில் சிறு தூண்களாக அல்லது பெருந்தொகுதிகளாக உருவாகிறது. 
இக்கனிமம் இழை வடிவில் சிறு தூண்களாக அல்லது பெருந்தொகுதிகளாக உருவாகிறது. படிகங்கள் பட்டகம் போன்று ஒற்றைசரிவச்சு படிகங்களாக இவை படிகமாகின்றன. கண்ணாடி, முத்து போன்ற பளபளப்புடன் பச்சை, பழுப்பு, அடர் சாம்பல் வண்ணங்களில் இப்படிகங்கள் காணப்படுகின்றன. மோவின் அளவு கோலில் குருனெரைட்டின் கடினத்தன்மை மதிப்பு 5-6 என்றும் ஒப்படர்த்தி அளவு 3.4 முதல் 3.5 எனவும் கணக்கிடப்பட்டுள்ளது. 

1853 ஆம் ஆண்டு சுவிசு-பிரெஞ்சு வேதியியலாளர் இம்மானுவேல் –இலூயிசு குருனெர் முதன் முதலில் குருனெரைட்டு கனிமத்தைக் கண்டுபிடித்தார்.

அமோசைட்டு (இழை குருனெரைட்டு)
----------------------------

அமோசைட்டு என்பது ஓர் அரிய கல்நார் வடிவத் தோற்றமுடைய குருனெரைட்டு வடிவமாகும். தென் ஆப்பிரிக்காவின் திரான்சுவால் மாகாணத்தின் கிழக்குப் பகுதியில் அமோசைட்டு எனப்படும் இழை குருனெரைட்டு வகை வெட்டி எடுக்கப்படுகிறது. தென் ஆப்பிரிக்க ஆசுபெசுடாசு சுரங்கங்கள் என்ற ஆங்கில சொற்களின் சுருக்கப் பெயரே அமோசா என்றாகி அமோசைட்டு என்ற பெயரானது.

மேற்கோள்கள்
-----------

1. ↑  Webmineral data
2. ↑  Mindat

புற இணைப்புகள்
--------------

விக்கிமீடியா பொதுவகத்தில்,  
 ***குருனெரைட்டு***   
என்பதின் ஊடகங்கள் உள்ளன.
**மெய்** என்னும் சொல் உண்மை, உடம்பு, என்னும் இரண்டு பொருள்களைக் குறிப்பது. உடலை மெய் என்று குறிப்பிடும் இச்சொல் இப்பொருளில் தமிழ் மொழியில் மட்டுமல்லாமல் கன்னடம், தெலுங்கு, மலையாளம் முதலிய திராவிட இன மொழிகளில் பண்டைக் காலத்தில் வழக்கிலிருந்தது. மெய் என்னும் சொல்லிலிருந்து தோன்றிய வேறு சில சொற்களும் வழங்கி வந்தன. இக்காலத்தில் இச்சொல் தமிழ் பேச்சு வழக்கில் பொிதும் மறைந்துவிட்டது. பழைய இலக்கியங்களில் மட்டும் காணப்படுகிறது. இப்பாேது மெய் என்னும் சொல் மறைந்து அதன் இடத்தில் உடல், உடம்பு என்னும் சாெற்கள் வழங்கப்படுகின்றன.

### மெய்க்காவலா்

அரசனுக்குத் தீங்கு நேராதபடி அவனைக் காவல் புாிந்த வீரா்களுக்கு மெய்க்காவலா் என்னும் பெயா் இருந்தது. மெய்யை (உடம்பை)க் காவல் புாிந்ததால் அவா்களுக்கு இப்பெயா் ஏற்பட்டது. மலையாள மொழியிலும் மெய்க்காவல் என்னும் சொல் வழக்கில் உண்டு. கன்னட மொழியிலும் மைகாவலு என்று வழங்கப்படுகிறது. மை என்பது மெய் என்பதன் திாிபு.

### மெய்ம் மறத்தல்

தன்னைத்தானே மறந்திருக்கும் நிலையைத் தமிழில் மெய்ம் மறத்தல் என்று கூறுவா். மலையாளிகள் மெய்மறக்க என்று மொழிவா். கன்னட மொழியினாா் மைமறெ என்று வழங்குவா். மெய் என்னும் சொல் மலையாள மொழியில் மெயி, மை, மெ என்று திாிந்து வழங்குவது உண்டு, மெய் என்னும் சொல்லிலிருந்து தோன்றிய சில சொற்கள் மலையாளத்தில் வழங்குகின்றன. அவை மெய்த்தொழில், மெய்ப்பிடித்தல், மெய்மேல்வாிக, மெய்யுறுதி, மெய்யாக்கம், மெய்யழகு முதலியன.

### மெய்த்தொழில்

மெய்த்தொழில் என்பது உடற்பயிற்சி என்னும் பொருள் உடையது.

### மெய்ப்பிடித்தல்

மெய்ப்பிடித்தல் என்பது உடம்பைத் தேய்த்துப் பிடித்தல் என்ற பொருளுள்ளது. நோயாளியின் உடம்பில் மருந்து எண்ணெயைப் பூசித் தேய்த்துப் பிடித்துவிடுவதற்கு இச்சொல் வழங்குகிறது.

### மெய்மேல் வாிக

மெய்மேல் வாிக என்பது மெய்மேல் வருதல் என்னம் பொருள் உள்ளது (வாிக-வருதல்) உடம்பில் தெய்வம் ஏறி ஆடுவதை மருளாடுதல் என்று தமிழில் கூறுகிறோம். தமிழா் மருளாடுதல் என்று கூறுவதை மலையாளிகள் "மெய்மேல்வாிக" என்று கூறுகின்றனா். மருளாடுதல் என்பதை விட மெய் மேல் வருதல் என்பது பொருள் நிரைந்ததாக உள்ளது.

### மெய்யுறுதி

மெய்யுறுதி என்னும் சொல் சாவு, இறப்பு என்னும் பொருள் உள்ளது. பிறந்தவை எல்லாம் இறப்பது (உடல் அழிவது) உறுதி என்னும் உண்மையை மெய்யுறுதி என்னும் சொல் நினைவுறுத்துவதுபோல் அமைந்திருக்கிறது. உயிா் எழுத்தின் உதவி இல்லாமல் தானே இயங்காத எழுத்தைத் தமிழா் மெய்யெழுத்து என்று பெயாிட்டு வழங்கினாா்கள் என்பது நினைவு கொள்ளத்தக்கது.

### மெய்யாக்கம்

மெய்யாக்கம் என்றால் உடல் உரம் என்பது பொருள். மெய்யழகு என்பது உடலழகு என்னும் பொருள் உள்ளது.

### மெய்யாரம்

மெய்யாரம், மையாரம், மெய்யாபரோம் என்னும் சொற்களும் மலையாள மொழியில் உண்டு, இவற்றிற்கு நகை என்பது பொருள், மெய்யில் (உடம்பில்) அணியப்படுவதால் இப்பெயா் பெற்றது. மெய்யேறுக என்னும் சொல்லும் மலையாளத்தில் உண்டு. இதன் பொருள் ஆளைத் தாக்குதல், ஆளை அடித்தல் என்பதாகும்.

மேற்கோள்கள்
-----------

1. ↑  மயிலை சீனி வேங்கடசாமி தமிழுக்கு வழங்கிய கொடை மூன்றாம் தாெகுப்பு
சிவப்பு = தீவிர வறுமையில் வாழும் மக்களின் எண்ணிக்கை - 1820 முதல். பசுமை = வறுமை அல்லாத மக்கள்; சிவப்பு = வறுமை மக்கள் தொகை.
உலக பிராந்தியத்தால் 1987 முதல் 2013 வரை தீவிர வறுமையில் வாழும் மொத்த மக்கள் தொகை.

**தீவிர வறுமை** என்பது உணவு, நீர், உறையுள், கழிவுநீக்க ஏற்பாடுகள், நலம், கல்வி, தகவல் போன்ற அடிப்படைத் தேவைகளை நிலையாக அணுக முடியாத கையறுநிலையைக் குறிக்கிறது. ஒருவர் நாளுக்கு அ$ 1.25 கீழ் வாழ்ந்தால் அது தீவிர வறுமை என்று உலக வங்கி வரையறை செய்கிறது.

புள்ளிவிபரங்கள்
---------------

இன்று சுமார் ஐந்து பேரில் ஒருவர் தீவிர வறுமையில் வாழ்கிறார்கள். இது 2010 இல் 1.2 பில்லியன் மக்கள் ஆகும். கடந்த 30 ஆண்டுகளில் இது ஏறத்தாழ அரைவாசியாகக் குறைந்துள்ளது. வளர்ச்சிபெற்று வரும் நாடுகளில் தீவிர வறுமையில் வாழ்ந்தோர் 1990 இல் 47% ஆகவும், 2005 இல் 27% ஆகவும், 2008 இல் 24% ஆகவும் குறைந்துள்ளது.

**தீவிர வறுமை புள்ளி விபரம் (புத்தாயிரம் ஆண்டு வளர்ச்சி இலக்குகள் அறிக்கை** )| இடம் | 1990 | 2005 | 2008 |
| அயல் சகார ஆப்பிரிக்கா | 56 | 52 | 47 |
| தெற்கு ஆசியா | 51 | 38 | 34 |
| தென் கிழக்கு ஆசியா | 45 | 19 | 17 |
| இலத்தீன் அமெரிக்காவும் கரபியனும் | 12 | 9 | 6 |

### அயல் சாகார ஆப்பிரிக்கா

அயல் சகார ஆப்பிரிக்காவிலேயே இன்னும் பெரும் விழுக்காட்டினர் (47% - 2008) தீவிர வறுமையில் வாழ்கின்றார்கள். பிற இடங்களிலும் பார்க்க இங்கேயே முன்னேற்றம் மிக மெதுவாக இருக்கின்றது.

### தெற்கு ஆசியா

தெற்கு ஆசியாவிலேயே உலகில் அதிகம் பேர் தீவிர வறுமையில் வாழ்கிறார்கள். இந்தியாவில் சுமார் 33% பேர் தீவிர வறுமையில் வாழ்கிறார்கள். 69% பேர் அ$ 2 கீழேயே வாழ்கின்றார்கள். வங்காளதேசத்தில் 47% பேர் தீவிர வறுமையில் வசிக்கிறார்கள்.

### சீனா

கடந்த சில ஆண்டுகளாக சீனாவில் பெருந் தொகையினர் தீவிர வறுமையில் இருந்து வெளியேறி உள்ளனர். 1981 இல் 84% ஆனோர் சீனாவில் தீவிர வறுமையில் வாழ்ந்தார்கள். அது 2010 இல் 12% ஆகக் குறைந்துள்ளது.

மேற்கோள்
--------

1. 1 2  The Millennium Development Goals Report 2012
2. ↑  Extreme Poverty Drops Worldwide
3. ↑

வெளி இணைப்புகள்
---------------

* Poverty - (ஆங்கில மொழியில்)
* The Extent and Nature of Absolute Poverty
[*தொடர்பிழந்த இணைப்பு*] - (ஆங்கில மொழியில்)
* Is there a need for a South Asian response on technology for poverty reduction
[*தொடர்பிழந்த இணைப்பு*] - (ஆங்கில மொழியில்)
டிவி தீவுகளின் செய்மதிப் படம், மேற்கே பாத்தர்ஸ்ட் தீவு, கிழக்கே மெல்வில் தீவு
தீவி தீவுகள் is located in Northern Territoryதீவி தீவுகள்class=notpageimage| ஆஸ்திரேலியாவின் வட மண்டலத்தில் டிவி தீவுகள்
**தீவி தீவுகள்** (*Tiwi Islands*, /ˈtiːwi/) ஆஸ்திரேலியாவின் வட மண்டலத்தின் தலைநகர் டார்வின் நகரில் இருந்து 880 கிமீ வடக்கே, அரபூரா கடலுக்கும் திமோர் கடலுக்கும் இடையில் அமைந்துள்ளன. இத்தீவுக் கூட்டத்தில் கிழக்கே மெல்வில் தீவு, மேற்கே பாத்தர்ஸ்ட் தீவு ஆகிய தீவுகள் ஆப்சிலி நீரிணையினால் பிரிக்கப்பட்டுள்ளன. இவற்றின் மொத்தப் பரப்பளவு 8,320 சதுர கிமீ (3,212 சதுர மைல்கள்) ஆகும். மெல்வில் தீவின் பரப்பளவு 5.786 சதுர கிமீ ஆகும். இது டாஸ்மானியாவுக்கு அடுத்தபடியாக ஆஸ்திரேலியாவின் இரண்டாவது பெரிய தீவாகும்.

தீவி தீவுகளில் ஆஸ்திரேலியப் பழங்குடிகள்
இத்தீவுகளில் பழங்குடிகளான தீவி மக்கள் வாழ்ந்து வருகின்றனர். இவர்கள் ஐரோப்பியக் குடியேற்றத்துக்கு முன்னர் இருந்தே இங்கு வாழ்ந்து வருகின்றனர். இவர்களின் பண்பாடு மற்றும் மொழி ஆஸ்திரேலியப் பெரும் பகுதியில் வாழ்ந்து வரும் பழங்குடி மக்களினதையும் விட வித்தியாசமானவை. கிட்டத்தட்ட 2,500 டிவி மக்கள் இங்கு வருகின்றனர். 1996 ஆம் ஆண்டில் இத்தீவுகளின் மொத்த மக்கள்தொகை 2,033 ஆக இருந்தது. இவர்களில் 93.8 விழுக்காட்டினர் பழங்குடிகள். இவர்களில் பெரும்பாலானோரின் முதல் மொழி டிவி, இரண்டாவது மொழி ஆங்கிலம் ஆகும்.

1912 ஆம் ஆண்டில் இத்தீவுகள் பழங்குடியினரின் சிறப்பு நிலமாகப் பிரகடனப்படுத்தப்பட்டு, 1980 ஆம் ஆண்டில் இத்தீவுகளின் உரிமை தீவி பழங்குடிகளின் நில அறக்கட்டளைக்கு வழங்கப்பட்டது. 2001 ஜூலை 12 இல் இங்கு உள்ளூராட்சி அமைப்புகள் ஏற்படுத்தப்பட்டன.

படிமங்கள்
---------

* செதுக்கிய சிற்பங்கள், 2005.செதுக்கிய சிற்பங்கள், 2005.
* தீவி தீவில் ஒரு தேவாலயம், 2005.தீவி தீவில் ஒரு தேவாலயம், 2005.
* தீவி தீவுகள், 2005.தீவி தீவுகள், 2005.

மேற்கோள்கள்
-----------

1. ↑  Laurie Bauer, 2007, *The Linguistics Student’s Handbook*, Edinburgh
2. ↑  "டிவு தீவு உள்ளூராட்சி: வரலாறு". 2007-10-21 அன்று மூலம் பரணிடப்பட்டது. 2009-05-16 அன்று பார்க்கப்பட்டது.

வெளி இணைப்புகள்
---------------

* டிவி தீவுகளின் உள்ளூராட்சி அரசின் இணையத்தளம் பரணிடப்பட்டது 2008-07-18 at the வந்தவழி இயந்திரம்
* Save us from boatpeople, say Tiwi Islanders
[*தொடர்பிழந்த இணைப்பு*]
**லியோன் ஜேம்ஸ் ( Leon James)** என்பவர் ஒரு இந்தியத் திரைப்பட இசையமைப்பாளர் மற்றும் பாடகர். இவர் முதன்முதலில் இரண்டு பாடல்களை, *காஞ்சனா 2* (2015) படத்தில் இசையமைத்தார். அடுத்து கோ 2 (2016) படத்துக்கு இசையமைத்தார்.

வாழ்க்கை
--------

லியோனின் தந்தை நோயல் ஜேம்ஸ் ஏ. ஆர். ரகுமானின் மேலாளர். ரகுமானிடம் கோரஸ் பாடியிருக்கிறார். லியோனும் 4 வயதிலேயே பியானோ வாசிக்கத் தொடங்கிவிட்டார். ரகுமானிடம் ‘வரலாறு’ படத்தில் ‘தொட்டாபுரம் டோய்’, ‘மங்கள் பாண்டே’வில் ஒரு பாடல் என குழந்தைகள் கோரஸ் பாடியிருக்கிறார். பத்மசேஷாத்ரி பள்ளியில் இவருக்கு இசையமைப்பாளர் அனிருத் மூத்த மாணவர். இவரும் அனிருத்தும் பள்ளிக் காலத்தில் இணைந்து பல இசை பேண்ட்களில் வாசித்திருக்கின்றனர். சன் தொலைக்காட்சியில் 2009இல் ஏ.ஆர்.ரகுமான் நடத்திய ‘ஊ ல ல லா’ இசைப் போட்டியில் ஜேம்ஸ், அனிருத், விவேக், கிஷோர், ஆனந்த் ஆகியோர் சேர்ந்து ‘சிங்க்ஸ்’ என்ற பேண்ட் முலாமாக தங்களுடைய சொந்த இசையமைப்பை மேடை ஏற்றினர். போட்டியில் அனிருத்தும் லியோனும் சிறந்த கீபோர்டிஸ்ட் விருது வென்றனர். அதன்பிறகு, லியோன் முழு நேர கீபோர்ட் கலைஞராக பிரபல இசைக் கலைஞர்களுடன் மேடை நிகழ்ச்சிகளிலும், பாடல் பதிவுகளிலும் வாசித்தார். சந்தோஷ் நாராயணனுக்கு ‘ஜிகர்தண்டா’ உட்பட மூன்று படங்களில் கீபோர்ட் வாசித்திருக்கிறார்.

கீபோர்டிஸ்டைத் தாண்டி தனக்குள் இருக்கும் இசையமைப்பாளரை வெளிக்காட்டவே யூடியூபில் ‘வாயா என் வீரா’ பாடலை வெளியிட்டார். அந்தப் பாடல் இலட்சக்கணக்கானோரைச் சென்றடைகிறது. பாடலை ரசித்துக் கேட்டவர்களில் ஒருவரான நடிகரும் இயக்குநருமான லாரன்ஸ் உடனடியாக லியோன் ஜேம்சுக்கு ‘கஞ்சனா-2’ படத்தில் இசையமைக்க வாய்ப்புத் தந்தார்.

திரை இசை
--------

### வெளிவந்த இசையமைப்புகள்

| ஆண்டு | தமிழ் | தெலுங்கு | குறிப்பு |
| --- | --- | --- | --- |
| 2015 | *காஞ்சனா 2* • | கங்கா  | 2 பாடல்கள் |
| *கோ 2* • |

#### வரவிருப்பவை

| ஆண்டு | படம் | குறிப்பு |
| --- | --- | --- |
| 2016 | வீரா• | தயாரிப்பில் |
| 2016 | *கவலை*
வேண்டாம் *•*  | தயாரிப்பில் |

### பின்னணி பாடகராக

| ஆண்டு | படம்  | பாடல் | குறிப்புs |
| --- | --- | --- | --- |
| 2006 | *வரலாறு* | "தோட்டப்புறம்" | இசையமைப்பு
ஏ. ஆர். ரகுமான் |
| 2015 | *காஞ்சனா 2* | "சண்டிமுனி" |
| 2015 | கோ *2* | "கோகிலா", "விடாதா" |

மேற்கோள்கள்
-----------

1. ↑  "From Kanchana-2 to Ko 2". *The Hindu*. 28 November 2015. 29 April 2016 அன்று பார்க்கப்பட்டது.
2. ↑  ம.சுசித்ரா (15 ஏப்ரல் 2016). "புறப்படும் புதிய இசை: டிஜிட்டல் கண்ணம்மா!". தி இந்து (தமிழ்). 24 சூன் 2016 அன்று பார்க்கப்பட்டது.
**லிலா ஃபிரோஸ் பூனவல்லா** (பிறப்பு: செப்டம்பர் 16, 1944) இந்திய தொழிலதிபர், பரோபகாரர், மனிதாபிமானி  மற்றும் உதவித்தொகை மற்றும் வழிகாட்டுதல்களை வழங்குவதன் மூலம் இந்தியாவில் ஆர்வமுள்ள பெண்கள் மத்தியில் தொழில்முறை கல்வியை ஊக்குவிக்கும் ஒரு அரசு சாரா அமைப்பான *லீலா பூனவல்லா அறக்கட்டளையின்* நிறுவனர் ஆவார்.  மெக்கானிக்கல் இன்ஜினியரிங் துறையில் தொழில்முறை பட்டம் பெற்ற இரண்டாவது இந்திய பெண்மணி ஆவார், ஆல்ஃபா லாவல் இந்தியா மற்றும் டெட்ராபக் இந்தியாவின் முன்னாள் தலைவர் ஆவார்.  1989ஆம் ஆண்டில் இந்திய அரசாங்கத்தால் பத்மஸ்ரீயின் நான்காவது மிக உயர்ந்த 

றார்.

லிலா பூனவல்லா அறக்கட்டளை
------------------------

பூனவல்லா 1996 ஆம் ஆண்டில் *லீலா பூனவல்லா அறக்கட்டளையை*  தொடங்கினார், 20 பெண்கள் தங்கள் முதுகலை கல்விக்கு ஆதரவளிப்பதன் மூலம், தனது 53 வது பிறந்தநாளில் பரிசாக கிடைத்த பணத்தை பயன்படுத்திக் கொண்டார்.

விருதுகள் மற்றும் கவுரவங்கள்
----------------------------

சிறந்த லேடி எக்ஸிகியூட்டிவ் விருது, சிறந்த சர்வதேச சந்தைப்படுத்தல் விருது, ஆண்டின் சிறந்த சந்தைப்படுத்தல் நாயகன், விஜய் ரத்னா, சிறந்த FIE விருது, உத்யோக் ஜோதி, உத்யோக் ரத்தன் விருது, ராஷ்டிரிய உத்யோக் விருது, பாரத் உத்யோக் தங்கப் பதக்கம், உத்யோக் போன்ற விருதுகளைப் பெற்றது. பூஷண் புராஸ்கர், புனே சூப்பர் சாதனையாளர் விருது, சிறந்த மேலாண்மை கூட்டமைப்பு விருது, மகளிர் சாதனையாளர் விருது 2012 மற்றும் ஜீயல் தலைமைத்துவ விருது 2012.

மேலும் காண்க
------------

* இந்திய வணிகப் பெண்களின் பட்டியல்

குறிப்புகள்
-----------

1. ↑  "A 67-year-old 'Leading Lady' sees modern women as 'too quick-tempered'". The Weekend Leader. 28 August 2015. 1 September 2015 அன்று பார்க்கப்பட்டது.
2. ↑  "Padmashree Ms. Lila Poonawalla receives awarded by Cricket-World Legend Sachin Tendulkar". *2015*. NRI Press. 12 July 2012 அன்று மூலம் பரணிடப்பட்டது. 1 September 2015 அன்று பார்க்கப்பட்டது.
3. ↑  "Executive Profile". Bloomberg. 2015. 1 September 2015 அன்று பார்க்கப்பட்டது.
4. ↑  "Lila Poonawalla Foundation". Lila Poonawalla Foundation. 2015. 20 செப்டம்பர் 2015 அன்று மூலம் பரணிடப்பட்டது. 2 September 2015 அன்று பார்க்கப்பட்டது.
5. ↑  "Padmashree Ms. Lila Poonawalla". ISBA 2012. 2012. 2 September 2015 அன்று பார்க்கப்பட்டது.
[*தொடர்பிழந்த இணைப்பு*]
**லியோக்ரேட்ஸ்** (*Leocrates*, பண்டைக் கிரேக்கம்: Λεωκράτης, ஸ்ட்ரோபஸின் மகன் ( பண்டைக் கிரேக்கம்: Στροίβος ), என்பவர் முதல் பெலோபொன்னேசியப் போரின் முன்னணி ஏதெனியன் ஜெனரல் ஆவார். பாரம்பரியமாக ஏதென்சின் கடற்படைக்கு போட்டியாளராக இருந்த ஏஜினா தீவைக் கைப்பற்றிய ஏதெனியன் படைகளுக்கு இவர் தலைமை தாங்கினார்.

கிமு 458 இல், லியோக்ரேட்ஸ் ஒரு பெரிய ஏதெனியன் கடற்படைக்கு தலைமை தாங்கினார். அப்படைகள் ஏஜினாவுக்கு அருகிலுள்ள சரோனிக் வளைகுடாவில் ஏஜினியன் கடற்படையையுடன் மோதியது. அப்போரில் ஏஜினாவின் எழுபது கப்பல்கள் கைப்பற்றியோ அல்லது மூழ்கடித்ததாகவோ கூறப்படும் ஒரு பெரிய கடல் போராக இருந்தது. கடற்படையை முறியடித்த பிறகு, லியோக்ரேட்ஸ் ஏஜினாவை முற்றுகையிட ஏதெனியப் படைகளை தீவில் தரையிறக்கினார். இறுதியில் ஏஜினியர்கள் ஏதெனியர்களிடம் சரணடைந்தனர். மேலும் ஏதென்சுக்கு கட்டுப்பட்ட கூட்டாளிகளாக ஆயினர். 

கிமு 5 ஆம் நூற்றாண்டின் ஏதெனியன் குத்துச்சண்டை வீரரான ஸ்ட்ரோபசின் மகன் லியோக்ரேட்ஸ் என்பவரே லியோக்ரேட்ஸ் என அடையாளம் காணப்படுகிறார். இவருக்காக சிமோனைட்ஸ் ஒரு பாடலை எழுதினார்.  கிமு 479 இல் பிளாட்டியா போரில் அரிசுடடைடீசு மற்றும் மைரனைட்ஸ் ஆகியோருடன் ஜெனரலாக இருந்த லியோக்ரேட்சுதான் இவர் என்றும் சிலரால் அடையாளம் காணப்படுகிறார்.

குறிப்புகள்
-----------

1. ↑  Thucydides 1.105.2
2. ↑  Quintilian 11.2.11-16. Simonides also wrote a dedicatory epigram for Leocrates: *Greek Anthology* 6.144.
3. ↑  Simonides: An Historical Study - John H. Molyneaux - Bolchazy-Carducci Publishers, 1992 - page 43
A Germanium detector spectrum showing the annihilation radiation peak (under the arrow). Note the width of the peak compared to the other gamma rays visible in the spectrum.
**அழிவுக் கதிர்வீச்சு** (*annihilation radiation*) என்பது காமா நிறமாலையியலில் பயன்படுத்தப்படும் ஒரு கருத்து ஆகும். துகள் ஒன்றும் அதன் எதிர்த் துகள் ஒன்றும் தமக்கிடையே மோதி அழிவதால் காமாக் கதிர் உருவாகின்றது. பொதுவாக, எதிர் மின்னூட்டம் கொண்ட ஒரு இலத்திரனும், நேர் மின்னூட்டம் கொண்ட ஒரு பாசிட்ரானும் (+positron) எதிர்படும் போது அவைகள் அழிந்து 511 கிலோ eV ஆற்றலுள்ள இரு காமாக் கதிர்களைக் கொடுக்கின்றன. இந்த காமாக் கதிர்கள் எதிரெதிர் திசையில் செல்கின்றன.

புளோரின்-18 பாசிட்ரானை உமிழ்கிறது. இது அழிவு கதிர் வீச்சினைத் தோற்றுவிக்கும். இக் கதிர்கள் பாசிட்ரான் உமிழ்பு தளகதிர்படம் (Positron Emmision tomogram) பெற உதவுகிறது. PET CT துணையுடன் புற்று நோய் இடத்தினைத் துல்லியமாக தெரிந்து மருத்துவம் மேற்கொள்ள முடியும்.

மேற்கோள்கள்
-----------

1. ↑  Charlton M and Humberston JW. *Positron Physics*. Cambridge University Press, 2001, p. 6.
**பூங்கொத்திகள்** (*Flowerpecker*) என்பது டைகேயிடே குடும்பம் குருவிகளாகும். இந்தக் குடும்பத்தில் பிரியோனோசிலசு மற்றும் டைகேயம் என இரண்டு பேரினங்கள் உள்ளன. இப்பேரினத்தின் கீழ் மொத்தம் 50 சிற்றினங்கள் உள்ளன. இக்குடும்பம் சில சமயங்களில் நெக்டரினிடே என்ற விரிவாக்கப்பட்ட தேன்சிட்டு குடும்பத்தின் கீழ் சேர்க்கப்பட்டுள்ளது. மெலனோசரிடிடே குடும்பத்தைச் சேர்ந்த பெரிகொத்திகள் மற்றும் வண்ண பெரிகொத்திகளின் பரமித்திடே, ஒரு காலத்தில் இந்தக் குடும்பத்தின் கீழ் சேர்க்கப்பட்டன. இந்தியாவின் கிழக்கே பிலிப்பீன்சு மற்றும் தெற்கே ஆத்திரேலியா வரை வெப்பமண்டல தெற்கு ஆசியா மற்றும் ஆத்திரேலியப் பகுதிகளில் இவைக் காணப்பட்டன. இக்குடும்ப பறவைகள் கடல் மட்டத்திற்கு மேற்பட்ட மலை வாழ்விடங்கள் வரை பரந்த அளவிலான சுற்றுச்சூழலை ஆக்கிரமித்துள்ளது. ஆத்திரேலியாவின் புல்லுருவி போன்ற சில சிற்றினங்கள், அவற்றின் எல்லையின் சில பகுதிகளில் நாடோடிகளாகப் பதிவு செய்யப்பட்டுள்ளன.

டிக்கல் பூக்கொத்தி
------------------

டிக்கல் பூக்கொத்தி (Tickell’s Flowerpecker) மிகச்சிறிய கிட்டத்தட்ட 7 செ.மீ. அளவே உள்ள பறவை. வீட்டுத் தோட்டங்களிலும், பழ மரங்களிலும் அடிக்கடி சுற்றித் திரிந்துகொண்டிருக்கும். வெளிர்ரோஸ் நிற அலகைக் கொண்டிருக்கும். சாம்பல் மற்றும் வெள்ளை நிற அடி வயிற்றுப் பகுதியும், வெளிர் பச்சைநிற முதுகுப் பகுதியையும் கொண்டிருக்கும்.

தடித்த அலகு பூக்கொத்தி
----------------------

தடித்த அலகு பூக்கொத்தி. பெயருக்கேற்றார் போல, தடிமனான அலகைக் கொண்டது. இது டிக்கலை விட சற்றுப் பெரியதாக இருந்தாலும், பார்வைக்கு டிக்கலைப் போலவே இருக்கும். ஆனால் இதன் அலகின் கருநீல நிறத்தில் ஒரு சிறிய அமைப்பைப் பார்க்கலாம். தவிர, இதன் மற்றொரு தனித்துவமான குணம், மற்ற பூக்கொத்திகளைப் போல பழங்களை அப்படியே விழுங்காது. தோலைத் தேய்த்து எடுத்துவிட்டுத் தான் சாப்பிடும்.

பூக்கொத்தி

மேற்கோள்கள்
-----------




1. ↑  Cheke, Robert; Mann, Clive (2008). "Family Dicaeidae (Flowerpeckers)". in Josep, del Hoyo; Andrew, Elliott; David, Christie. *Handbook of the Birds of the World. Volume 13, Penduline-tits to Shrikes*. Barcelona: Lynx Edicions. பக். 350–367. பன்னாட்டுத் தரப்புத்தக எண்:978-84-96553-45-3
2. ↑  சரவண கணேஷ் & கொழந்த. *கா2 : கா ஸ்கொயர்*. .
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:126,127
**மணிமங்கலம் இராச கோபாலசாமி கோயில்** (*Manimangalam Rajagopalaswamy Temple*) என்பது தமிழ்நாட்டில் காஞ்சீபுரம் மாவட்டத்தில் மணிமங்கலம் என்ற ஊரில் உள்ள பெருமாள் கோயிலாகும்.

இந்த இராச கோபாலப் பெருமாளை, கல்வெட்டுகளில் ஸ்ரீமத் துவராபதி, ஸ்ரீமத் துவராபுரி தேவர், வண் துவராபதி, ஸ்ரீ காமக்கோடி விண்ணக ராழ்வார் என்ற பெயர்களால் குறிக்கபட்டுள்ளார்.

அமைவிடம்
--------

கடல் மட்டத்திலிருந்து சுமார் 49 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°54'58.3"N, 80°02'16.7"E (அதாவது, 12.916188°N, 80.037962°E) ஆகும்.

அமைப்பு
-------

பொதுவாக பெருமாள் கோயில்களில் மூலவரின் வலது கையில் சக்கரமும், இடது கையில் சங்கும் இருக்கும். ஆனால் இக்கோயிலில் உள்ள மூலவர் வலது கையில் சங்கும், இடது கையில் சக்கரமும் கொண்டதாக உள்ளார்.

கருவறையில் நான்கு கரங்களுடன் உள்ள பெருமாள் பூதேவி, ஸ்ரீதேவி ஆகியோருடன் நின்ற கோலத்தில் காடசியளிக்கிறார். இடது கையில் தண்டாயுதத்துடனும், மார்பில் லட்சுமியையும் கொண்டதாக உள்ளார். சந்நிதியின் நுழைவாயிலின் மேலே பள்ளிகொண்ட நிலையில் கண்ணனின் சிற்பம் உள்ளது. இங்குள்ள தாயார் செங்கமலவல்லி தனி சன்னிதியில் உள்ளார். இக் கோயிலில் ஆண்டாளுக்கு சன்னிதி அமைக்கபட்டுள்ளது. பெருமாள் சன்னிதியின் சுற்றுச் சுவரில் தட்சிணாமூர்த்தி, நர்த்தன விநாயகர், நரசிம்மர், காளிங்க நர்தண கிருஷ்ணர் போன்றோரின் சிற்பங்கள் உள்ளன.

சிறப்பு வழிபாடுகள்
------------------

இந்க் கோயிலில் வைகுண்ட ஏகாதசி புரட்டாசி சனி நாட்களில் சிறப்பு வழிபாடு நடத்தப்படுகிறது.

மேற்கோள்கள்
-----------

1. ↑  வேங்கடராமையா, சோழர் கால அரசியல் தலைவர்கள் நூல், பக்கம் 77, பதிப்பு பிப்ரவரி, 1977 கட்டுரை, ஜெயங்கொண்ட சோழப் பிரம்மாதிராசன்
2. 1 2  அருள்மிகு ராஜ கோபாலசுவாமி கோயில் திருக்கோயில், தினமலர் கோயில்கள்
**மணிமங்கலம் தர்மேசுவரர் கோயில்** என்பது தமிழ்நாட்டில் காஞ்சீபுரம் மாவட்டத்தில் மணிமங்கலம் என்ற ஊரில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் மணிமங்கலம் என்னுமிடத்தில் அமைந்துள்ளது. முன்னர் இவ்வூர் வேதமங்கலம் என்றழைக்கப்பட்டது. கடல் மட்டத்திலிருந்து சுமார் 47 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°54'56.2"N, 80°02'36.6"E (அதாவது, 12.915608°N, 80.043502°E) ஆகும்.

இறைவன், இறைவி
-------------

இக்கோயிலின் மூலவராக தர்மேசுவரர் ஆவார். இறைவி வேதாம்பிகை ஆவார். இக்கோயிலின் தல மரம் சரக்கொன்றை ஆகும். கோயிலின் தீர்த்தம் சிவபுஷ்கரணி ஆகும்.

அமைப்பு
-------

இறைவன் சன்னதியும், இறைவி சன்னதியும் தனித்தனியாக உள்ளன. லிங்கத் திருமேனியான மூலவர் சதுர வடிவத்தில் உள்ளார். இறைவி நின்ற நிலையில் உள்ளார். சதுர்வேத விநாயகர், பைரவர், சனீசுவரர், வள்ளி தெய்வானையுடன் கூடிய சுப்பிரமணியர், அனுக்கை விநாயகர், சுந்தரர், நாவுக்கரசர், நவக்கிரகங்கள் ஆகியோர் உள்ளனர். விமானம் கஜபிருஷ்ட அமைப்பைச் சேர்ந்தது. மூலவருக்கு முன்னுள்ள நந்தி அழகாக சிற்ப வேலைப்பாட்டுடன் உள்ளது. இக்கோயிலில் ரிக், யஜுர், சாமம், அதர்வணம் என்ற நான்கு வேதங்களும் விநாயகரை வழிபட்ட நிலையில் இங்கு ஒரே வரிசையில் நான்கு விநாயகர்கள் உள்ளனர். திருச்சுற்றின் பின் புறம் இரு திசைகளிலும் இரு விநாயகர்கள் உள்ளனர். முன்பொரு காலத்தில் இப்பகுதியை ஆண்டுவந்த பல்லவ மன்னர் பல தானதருமங்களைச் செய்தான். அப்போது கோயில் கட்டுவது பற்றியும் சிந்தித்தான். அப்போது சிவன் ஒரு அடியார் வேடத்தில் வந்திருந்து தனக்கு தானம் கேட்க, இறைவனே வந்ததை உணர்ந்து கோயிலைக் கட்டினான்.

விழாக்கள்
---------

ஆடிப்பூரம், நவராத்தி, சிவராத்திரி, மார்கழி திருவாதிரையில் சிறப்பு பூசை, உள்ளிட்ட விழாக்கள் இங்கு நடைபெறுகின்றன.

மேற்கோள்கள்
-----------

1. 1 2 3 4  அருள்மிகு தர்மேஸ்வரர் திருக்கோயில், தினமலர் கோயில்கள்
**மணிப்பயல்** (*Manipayal*) 1973இல் வெளிவந்த தமிழ் குடும்ப, குழந்தைகளுக்கான திரைப்படம், இயக்கம் ஏ.ஜெகந்நாதன், தயாரிப்பு மற்றும் திரைக்கதை இராம. வீரப்பன். இப்படத்தின் வசனங்கள் ஜெகதீசன், மற்றும் பூவை கிருஷ்ணன். இதன் இசை ம. சு. விசுவநாதன். இதில் மாஸ்டர் சேகர் மற்றும் பேபி இந்திரா ஆகியோர் முன்னணி பாத்திரங்களில் நடித்திருந்தனர், இவர்களுடன் ஏ. வி. எம். ராஜன், ஜெயந்தி, வி. கே. ராமசாமி மற்றும் எஸ். வி. சுப்பையா ஆகியோரும் உடன் நடித்திருந்தனர்.

கதைச்சுருக்கம்
--------------

செய்யாதக் குற்றத்திற்காக தவறாக குற்றம் சாட்டப்பட்ட செருப்பு தைக்கும் தொழிலாளி ஒருவன் குற்றவாளியாக முன்னிலைப்படுத்தப்பட்டு சிறை செல்ல நேர்கிறது , அவன் தன்னை குற்றமற்றவன் என நிரூபித்து ஒரு கௌரவமான வாழ்க்கை நடத்துவதற்கான நல்ல வழியை கண்டுபிடிப்பதே படத்தின் கதையாகும்.

நடிகர்கள்
---------

ஏ. வி. எம். ராஜன் -அருண் ,சாந்தியின் முன்னால் காதலன்  

ஜெயந்தி - சாந்தி செல்வியின் தாயார் மற்றும் ஆசிரியர்  

மாஸ்டர் சேகர் - இளங்கோவன் , கந்தனின் மகன்  

பேபி இந்திரா -செல்வி   

வி. கே. ராமசாமி - பொன்னம்பலம், காவல் துறை அதிகாரி  

எஸ். ஏ. அசோகன் - பரசுராம் , கடத்தல்காரன்  

தேங்காய் சீனிவாசன் - அமாவாசை, ஆண்டாளின் கணவன், காசியின் தந்தை  

மனோரமா - ஆண்டாள், அமாவாசையின் மனைவி, காசியின் தாயார்  

எஸ். வி. சுப்பையா - கந்தன் , செருப்பு தைப்பவர்  

மாஸ்டர் பிரபாகர் - காசி , ஆண்டாள், அமாவாசையின் மகன்  

எம். எஸ். சுந்தரி பாய் - சிவகாமி ,பொன்னம்பலத்தின் மனைவி  

ராஜகோகிலா - ரோஸி   

சண்முகசுந்தரி - அருணின் தாயார்  

ஐசரி வேலன் - சாந்தி வீட்டு சமையல்காரர்  

என்னத்த கன்னையா - காவலர் ஆள்வார் நாயுடு  

குண்டுமணி - காளிமுத்து  

உசிலைமணி - சிறப்புத் தோற்றம்

படக்குழு
--------

கலை: கிருஷ்ணா ராவ்  

புகைப்படம் : ஆர். என். நாகராஜ ராவ்  

Design: பரணி ஈஸ்வர்  

விளம்பரம்: எலிகன்ட்  

படக்கலவை: சி. கண்ணப்பன் ஏவிஎம் லபாராட்டரிக்காக   

ஒலிப்பதிவு ( பாடல்): ஜே. ஜே. மாணிக்கம்  

ஒலிப்பதிவு (வசனம்): வி. சி. சேகர் மற்றும் எம். பி. ராமச்சந்திரன்  

நடனம்: சோப்ரா மற்றும் டி. ஜெயராமன்  

சண்டை: என். சங்கர்  

படம் & அச்சு: ஓஸ்பி லித்தோ வொர்க்ஸ்

தயாரிப்பு
---------

ஏ. ஜெகந்நாதன் இதற்கு முன்னர் தத்தினேனி பிரகாஷ் ராவ் மற்றும் ப. நீலகண்டன் ஆகியோரிடம் உதவியாளராக பணியாற்றி இப்படத்தில் அறிமுக இயக்குனரானார்.

ஒலிப்பதிவு
----------

இப்படத்தின் இசையமைப்பு மெல்லிசை மன்னர் ம. சு. விசுவநாதன் , பாடல்களை எழுதியது வாலி, அவினாசி மணி மற்றும் புலமைப்பித்தன். ஜெயச்சந்திரன் தமிழ் மொழியில் அறிமுகமாகி *தங்கச்சிமிழ் போல்* என்ற பாடலை பாடினார்.'

| எண் | பாடல் | பாடியோர் | எழுதியது | நீளம் (நி:வி) |
| --- | --- | --- | --- | --- |
| 1 | "தன் சீமையிலே ஒரு" | சீர்காழி கோவிந்தராஜன், எல். ஆர். ஈஸ்வரி | புலமைப்பித்தன் | 05:46 |
| 2 | *தங்கச்சிமிழ் போல்* | பி. ஜெயச்சந்திரன் | வாலி | 04:42 |
| 3 | "நான் ஆடினால் ஒரு வகை" | எஸ். ஜானகி | வாலி | 04:01 |
| 4 | "ஏனடி அம்மா" | எல். ஆர். ஈஸ்வரி, லதா, ராதா & புஷ்பலதா |  | 04:31 |
| 5 | "நான் உள்ளை" | எல். ஆர். ஈஸ்வரி | வாலி | 04:06 |

மேற்கோள்கள்
-----------

1. ↑  "Manipayal". 4 March 2017 அன்று பார்க்கப்பட்டது.
2. ↑  "Manipayal (1973)". 28 அக்டோபர் 2016 அன்று மூலம் பரணிடப்பட்டது. 4 March 2017 அன்று பார்க்கப்பட்டது.
3. ↑  "Man who shored up MGR's film career is no more - Times of India". 4 March 2017 அன்று பார்க்கப்பட்டது.
4. ↑  "difference". 4 March 2017 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *மணிப்பயல்*
பிராந்தியத்தின் பழைய வரைபடம் (இடுகை 1805). இரிவா கோட்டை வடக்கே காட்டப்பட்டுள்ளது.
**இரிவா கோட்டை** (*Riwa Fort*) இந்தியாவின் மகாராட்டிர மாநிலத்தில் அமைந்துள்ள ஒரு கோட்டையாகும். மத்திய மும்பையில் மிதி ஆற்றின் கரையில் உள்ள இக்கோட்டை உள்ளுரில் காலா கில்லா என்றும் கருப்புக் கோட்டை என்றும் வேறு பெயர்களால்  அழைக்கப்படுகிறது.தாராவியின் சேரிகளுக்கு மத்தியில் இரிவா கோட்டை தற்போது பாழடைந்த நிலையில் உள்ளது. பம்பாயின் முதல் ஆளுநர் இயெரால்ட் ஆங்கியர் (1669-1677) என்பவரால் இரிவா கோட்டை கட்டப்பட்டது. பெரிய பம்பாய் கோட்டையின் ஒரு பகுதியாக கோட்டை இருந்தது. மேலும் 17 ஆம் நூற்றாண்டில் பிரிட்டிசு ஆட்சியாளர்களின் வசம் இருந்த பம்பாயின் வடக்கு பகுதியை  இக்கோட்டை அடையாளப்படுத்தியது. அரண்மனையாகவும் ஒரு காவற்கோபுரமாகவும் பயன்படுத்தப்பட்ட இக்கோட்டை போர்த்துகீசியர்களின் கட்டுப்பாட்டில் இருந்த சல்செட்டு தீவுக்கு எதிராக பிரதேசத்தை பாதுகாத்தது. பிற்காலத்தில் சல்செட்டு தீவு மராத்தியர் கட்டுப்பாட்டிலும் இருந்தது.

இரிவா கோட்டை மகாராட்டிரா தொல்பொருள் மற்றும் அருங்காட்சியக இயக்குநரகத்தின் அதிகாரத்தின் கீழ் வருகிறது.

மேற்கோள்கள்
-----------

1. ↑  Patel, Pooja (17 August 2015). "Guarding the erstwhile Bombay". *DNA*. .

புற இணைப்புகள்
--------------

* கிரேட்டர் பம்பாயின் கோட்டைகள்
* காலனித்துவ ஆட்சியின் போது பம்பாய்
விலங்குகள் போலல்லாது தாவரங்கள் இடம் பெயர்ச்சி அடையாது இதன் காரணமாக இவற்றின் போசணை முறை விலங்கினங்களில் இருந்து பெரிதும் வித்தியாசப்படுகின்றது. இரு பெரும்பிரிவாக தாவர போசணை முறைகளை உள்ளடக்கலாம்.
  

1. பச்சையம் உள்ள தாவரங்களில் காணப்படும் தற்போசணை முறை,  

2. பச்சையமற்ற தாவரங்களில் காணப்படும் பிறபோசணை முறை

தற்போசணைத்தாவரங்கள்
-------------------

**ஒளித்தொகுப்பு (Photosynthesis)** மூலம் தமக்குத்தேவையான சேதன உணவை தாமே தயாரிக்கக்கூடிய தாவரங்கள் ‘’’தற்போசணைத்தாவரங்கள்’’’ எனப்படும்.
பச்சையம்(குளோரபில்) உள்ள உயர் தாவர வகைகளில் இந்த முறை மூலம் உணவு உற்பத்தி செய்யப்படுகிறது. காபனீர் ஒக்சைட்டு (CO2) ,நீர் (H2O) ஆகிய அசேதன முலக்கூறுகள் சூரிய ஒளி முன்னிலையில் பச்சையத்தில் தாவர போசணை செய்யக்கூடிய சேதனப்பதார்தமாக மாற்றப்படுகின்றது. இம் முறையின் விளைபொருளாக ஒட்சிசன் (O2) சூழழுக்கு விடுவிக்கப்படுகின்றது.

உ+ம் : உயர் தாவரம்(Angiosperms)

பிறபோசணை தாவரங்கள்
------------------

தமது போசணைத்தேவைக்குப் பிற மூலங்களில் தங்கியுள்ள தாவரங்கள் பிறபோசணை தாவரங்கள் எனப்படும். பச்சையம் அற்ற தாவரங்களே இப் போசணை முறையில் ஈடுபடுகின்றன. இதற்கென இத் தாவரங்கள் சில விசேட இயல்புக்களை தன்னகத்தே கொண்டுள்ளது.

உ+ம் : நொதியங்கள், உறிஞ்சிகள்,பருகி

இத் தாவரங்கள் 4 வகைப்படும்  

1. அழுகல் வளரிகள்  

2. ஒட்டுண்ணித் தாவரங்கள்  

3. ஒன்றியவாழித் தாவரங்கள்  

4. பூச்சியுண்ணும் தாவரங்கள்/ஊனுண்ணும் தாவரங்கள்

### அழுகல் வளரிகள் (Saprophytes)

இறந்து சிதைவடைந்து கொண்டிருக்கும் தாவர/விலங்கு உடல்கள் அல்லது எச்சங்கள் என்பவற்றில் வளரும் தாவரங்கள் அழுகல் வளரிகள் எ-ம். அழுகிய பொருட்களில் இருந்து தமது போசணையை பெற்றுக்கொள்கின்றன.

உ+ம் : பற்றீயாக்கள், பங்கசுக்கள்,சில அல்கா

### ஒட்டுண்ணித்தாவரங்கள் (Parasites)

உயிருள்ள அங்கியின் அகத்தோ அல்லது புறத்தோ தங்கியிருந்து அவற்றிலிருந்து பகுதியாகவோ அல்லது முற்றாகவோ உணவைப் பெற்றுவாழும் அங்கிகள் ஒட்டுண்ணி எ-ம். ஒட்டுண்ணிகள் தங்கி வாழ இடமளிப்பவை விருந்து வழங்கி எ-ம். இம் முறைமுலம் விருந்து வழங்கி பாதிக்கப்படலாம்.   

உ+ம் : பற்றீயாக்கள், பங்கசுக்கள், சில பூக்கும் தாவரங்கள் (Angiosperms) (கஸ்குட்டா, குருவிச்சை) போன்றவை

பூக்கும்தாவரங்களின்(Angiosperms) ஒட்டுண்ணித்தாவரங்கள் இரு வகைப்படும்   

1. முழு ஒட்டுண்ணித்தாவரங்கள்   

2. குறை ஒட்டுண்ணித்தாவரங்கள்

#### முழு ஒட்டுண்ணித்தாவரங்கள்

தமக்குத் தேவையான முழு உணவையும், கனியுப்புக்களையும், நீரையும் ‘’’விருந்து வழங்கியில்’’’ இருந்து பெற்றுக்கொள்ளும் தாவரங்கள் முழுஒட்டுண்ணித்தாவரங்கள் எ-ம்.

உ+ம் : கஸ்குட்டா(Cuscuta)

#### குறை ஒட்டுண்ணித்தாவரங்கள்

விருந்து வழங்கியிடமிருந்து கனியுப்புக்களையும், நீரையும் மாத்திரம் பெற்றுக் கொள்ளும் தாவரங்கள் குறை ஒட்டுண்ணித்தாவரங்கள் எ-ம். இவை பச்சையத்தைக் கொண்டிருப்பதால் உணவை தாமே தயாரித்துக் கொள்ளும் ஆற்றல் உடையது.

உ+ம் : குருவிச்சை

### ஒன்றியவாழித் தாவரங்கள்

பரஸ்பர நலன் கருதி தமது உண்வு தேவைக்காக மற்றொரு அங்கியுடன்(தாவரம் அல்லது விலங்கு) இணைந்து வாழ்ந்து வரும் தாவரங்கள் ஒன்றியவாழித் தாவரங்கள் எ-ம். இம் முறைமுலம் இவ் இரு அங்கிகளுக்குமிடையே பாதிப்பு ஏற்படாது.

### பூச்சியுண்ணும் தாவரங்கள் (carnivorous plant)

இத் தாவரங்கள் முற்றிலும் தற்போசணைக்குரிய தாவரங்கள் ஆகும். இவை பச்சையத்தத கொண்டுள்ளன. ஆனால் இவை நைதரசனை பெற்றுக்கொள்ளமட்டுமே பூச்சிகள்,சிறுவிலங்குகளை பிடித்து உண்கின்றன. இதற்கென இவை சில விசேட உறுப்புக்களைக் கொண்டுள்ளன.

உ+ம் : நெப்பந்திசு(Nepenthes), யூற்றிக்குலேரியா(Utricularia)
**இரியாத்து கேலரி பேரங்காடி** (*Riyadh Gallery Mall*) சவூதி அரேபியாவின் இரியாத் நகரத்தில் அமைந்துள்ளது. கிங் பகத்து சாலைக்கும் ஓலயா தெருவுக்கும் இடையே உள்ள சந்திப்பில் ஓர் உட்புற வணிக மையமாகவும், ஒரு வணிக வளாகமாகவும் இது இயங்குகிறது. 2007 ஆம் ஆண்டு 154,740 சதுர மீட்டர் பரப்பளவில் திறக்கப்பட்ட இரியாத் கேலரி பேரங்காடி மறைந்த தொழிலதிபர் சேக் சலே அல்-இராய்கிக்கு சொந்தமானதாகும். சவுதி அரேபியாவின் தலைநகரில் உள்ள மிகவும் பிரபலமான பேரங்காடிகளில் இதுவும் ஒன்றாகும். பல சில்லறை விற்பனை நிலையங்கள், பெரும் சந்தைகள் மற்றும் பல்பொருள் அங்காடிகள் இங்குள்ளன. 2019 ஆம் ஆண்டு இப்பேரங்காடி ஏலம் விடப்பட்டது.

வரலாறு
------

2006 ஆம் ஆண்டு சூலை மாதத்தின் பிற்பகுதியில், அல் இயசிரா செய்தித்தாள், இரியாத்து கேலரி பேரங்காடி அதன் நிறைவில் எண்பது சதவீதத்தை நெருங்கிவிட்டதாக அறிவித்தது. மேலும் சேக் சலே பின் அப்துல் அசீசு அல் ரச்கி வணிக மன்றம் 2007 ஆம் ஆண்டு ஆகத்து மாதம் 28 அன்று வணிக வளாகத்தை தொடங்க முடிவு செய்தது.

அமைப்பு
-------

இரியாத்து கேலரி பேரங்காடியில் 4 தளங்கள் உள்ளன. இத்தளங்களில் மொத்தம் 170 கடைகள் இடம்பெற்றுள்ளன. அங்காடியில் நுழைவுக்கும் வெளியேறவும் 7 வாயில்கள் உள்ளன. 160 அறைகள் கொண்ட 4-நட்சத்திர தகுதியிலான உணவு விடுதி ஒன்றும் இதில் உள்ளடங்கியுள்ளது.

மேற்கோள்கள்
-----------

1. ↑  "Saleh Al-Rajhi's Riyadh Gallery Mall to be auctioned tomorrow". *ArgaamPlus* (ஆங்கிலம்). 2022-04-24 அன்று பார்க்கப்பட்டது.
2. ↑  "'Favorite' malls in Riyadh, Jeddah revealed". *Arab News* (ஆங்கிலம்). 2017-05-24. 2022-04-25 அன்று பார்க்கப்பட்டது.
3. ↑  "Q Home Decor launches largest outlet at Riyadh Gallery". *Arab News* (ஆங்கிலம்). 2022-04-24 அன்று பார்க்கப்பட்டது.
4. ↑  "Late Saleh Al-Rajhi's Riyadh Gallery Mall to be auctioned soon". *ArgaamPlus* (ஆங்கிலம்). 2022-04-24 அன்று பார்க்கப்பட்டது.
5. ↑  "Al-Jazirah". *www.al-jazirah.com*. 2022-04-25 அன்று பார்க்கப்பட்டது.
சோட்டாநாக்பூரின் ஃபிர்கல் நடனம் டெல்லி சென்ட்ரல் பூங்காவில் நிகழ்த்தப்பட்டது
**ஃபிர்கல்** என்பது பூமிஜ் பழங்குடியினரின் தற்காப்பு கலையோடு இணைந்த நாட்டுப்புற நடனம் ஆகும். ஃபிர்கலின் முக்கிய கருவிகள் வாள், அம்புகள், வில் மற்றும் கேடயங்கள். இது ஜார்க்கண்டின் *பொட்கா தொகுதியிலும்* இந்தியாவின் ஒடிசாவின் சில பகுதிகளிலும் உள்ள மக்களால் ஆடப்படுகிறது. 

தென்னிந்தியாவின் களரிபாய்ச்சல் மற்றும் சீனா மற்றும் ஜப்பானில் தற்காப்புக் கலைகளிலிருந்து அதன் தோற்றம் மற்றும் வடிவங்களை விடவும் பழமையானது, ஆனாலும் ஃபிர்கல் இன்னும் உயிரோட்டமுள்ள தற்காப்புக் கலை அடிப்படையிலான நடன வடிவமாகும். இது முக்கியமாக ஜார்கண்டில் உள்ள சோட்டாநாக்பூர் பகுதியில் உள்ள பூமிஜ் பழங்குடியினரால் நிகழ்த்தப்படுகிறது.

முதலில் பார்க்கும் போது, ஆப்பிரிக்க பழங்குடியினர் ஆடும் மற்ற போர்வீரர் நடனம் போல் ஃபிர்கால் ஆட்டமும் தெரிகிறது. நடன நிகழ்ச்சிகள் முதலில் வேட்டைக் காட்சிகள் மற்றும் தற்காப்புக் காட்சிகளாக இருந்தன, முக்கியமாக ஆண்மையப்படுத்தப்பட்ட காட்சிகளாக ஆரம்பிக்கப்பட்டது. இருப்பினும், காலப்போக்கில், பூம்ஜிகளின் வளர்ந்து வரும் வாழ்க்கை முறை அதன் நடன அசைவுகளை மாற்றியமைக்க வழிவகுத்தது. காலப்போக்கில், நடன அசைவுகள் தைரியத்தின் சடங்கு ரீதியான ஆர்ப்பாட்டமாக இல்லாமல் ஒரு நிதானமான, பொழுதுபோக்கு பயிற்சியாக மாறிவிட்டன. இந்த நடனப் படிகள் *பாக் தால்*, *பிர்சா முண்டா தால்,* பஹல்பானி தால் எனப் பலவிதமாக அழைக்கப்படுகின்றன. இவை பூமிஜ் சமூகம் அனுபவித்த துணிச்சலான விடுதலை மற்றும் சமூகப் போராட்டத்தைக் குறிக்கின்றன. ஆனால், இளைய தலைமுறையினருக்கு இந்த நடனப் படிகள் முற்றிலும் அறிமுகமில்லாததாகத் தெரிவதோடு அன்னியமாகவும் உள்ளது.

ஜாம்ஷெட்பூரை தளமாகக் கொண்ட ஒரு தன்னார்வ தொண்டு நிறுவனமான கலாமந்திர் - தி செல்லுலாய்ட் அத்தியாய கலை அறக்கட்டளையின் (TCCAF) முயற்சிகளுக்கு பின்பாக ஃபிர்கல் ஆட்டம் இன்னமும் ஆடப்பட்டு வருகிறது. பல ஆண்டுகளாக, இந்த அமைப்பு ஃபிர்கலின் மறுமலர்ச்சி மற்றும் மேம்பாட்டிற்காக அயராது உழைத்து வருகிறது. இன்று, ஜார்க்கண்டின் கிழக்கு சிங்பூம் மாவட்டத்தில் உள்ள பொட்கா தொகுதியில் உள்ள ஜனும்திஹ் என்ற ஒரு கிராமத்தில் சுமார் 25 பூமிஜ் பழங்குடி குடும்பங்களின் குழு வாழ்ந்து வருகிறது. அவர்கள் தங்கள் பழங்குடி வழக்கத்தையோ மரபையோ மாற்றாமல் இன்னமும் ஒழுக்கத்தின் மரபுகளைப் பின்பற்றுகிறார்கள். அதன் வழியே ஃபிர்கல் நடனம் வாழ்ந்து வருகிறது. நிபுணர்கள் கூறுகையில், ஃபிர்கல் என்பது, *கிர்பான் சுசுனின்* (கிர்பான் என்றால் வாள் மற்றும் சுசுன் நடனம்) மாறுபட்ட வடிவம் ஆகும்.

மேலும் பார்க்கவும்
------------------

* ஜார்கண்ட் நாட்டுப்புற நடனங்கள்
* ஒடிசாவின் நாட்டுப்புற நடனங்களின் பட்டியல்
* பூமிஜ்
* பொட்கா தொகுதி

மேற்கோள்கள்
-----------

1. ↑  "The last frontier of Firkal martial art of Chotanagpur area – Jharkhand | Tribal Cultural Heritage in India Foundation". *indiantribalheritage.org*. 2022-04-13 அன்று பார்க்கப்பட்டது.
2. ↑  "The last frontier of Firkal martial art of Chotanagpur area – Jharkhand | Tribal Cultural Heritage in India Foundation". *indiantribalheritage.org*. 2022-04-13 அன்று பார்க்கப்பட்டது.
3. ↑  "The Sunday Tribune - Books". *m.tribuneindia.com*. 2022-04-13 அன்று பார்க்கப்பட்டது.

வெளி இணைப்புகள்
---------------

*FIRKAL DANCE । NATIONAL TRIBAL FESTIVAL VANAJ 2015* (Video), Desi Cinema Classical, Ministry of tribal affairs, Govt of India, 24 August 2015, 25 May 2022 அன்று பார்க்கப்பட்டது